“หมึกย่าง”เมนูอาหารทะเล น้ำจิ้มแซ่บ  3 รส สร้างรายได้
ถ้าพูดถึงอาหารทะเล อย่างปลาหมึกย่าง เชื่อว่าจะเป็นที่ชื่นชอบของใครหลายๆ คน   อย่างในเมืองยะลา แถวเส้นทางไปเทศบาล ตำบลสะเตงนอกนอก บริเวณปากซอยชมเดือน ก็จะมีร้าน หมึกย่าง วินวินอาณาจักรอาหารทะเล ”ซึ่งตั้งอยู่บริเวณ ริมทาง ที่กระแสกำลังมาแรงจากโลกโซเชียลที่ส่งต่อกันอยู่ในขณะนี้ หลังเปิดร้านได้ประมาณ 1 เดือน  ลูกค้าก็ยังแน่นร้าน แวะเวียนมาเลือกซื้อกันอย่างต่อเนื่อง   ทั้งลูกค้าที่มาครั้งแรกและลูกค้าที่มาหลายครั้ง ซึ่งต่างบอกว่า ติดใจกับน้ำจิ้มรสเด็ด อร่อยกลมกล่อม ราคาไม่แพง รวมไปถึงปลาหมึกที่มีความสด ใหม่ ส่วนการให้บริการของทางร้านจัดระบบได้ดี มีบัตรคิว มีระบบเรียกคิวไร้สาย “บัตรคิวไร้สาย” ลดการรอคิวนานและเพื่อป้องกันโรคโควิด ที่ลูกค้าอาจจะนั่งรอในรถได้โดยไม่ต้องรอกันแน่นภายในร้าน รวมถึงมีโปรแกรมโอชา สำหรับการจ่ายเงิน   ทำให้ไม่ช้า ถึงแม้นลูกค้าจะมาก เมื่อเลือกซื้อแล้วรอย่าง ไม่เกิน 15 นาที ก็จะได้หมึกย่างกับเตาถ่าน กลิ่นหอมๆ เสิร์ฟพร้อมกับน้ำจิ้มแซ่บๆ ฟินๆ จัดจ้านโดนใจ กลับไปรับประทานเจมส์ธนาวินทร์ บาหะโร หรือน้องวิน อายุ 23 ปี เล่าให้ฟังว่า ก่อนที่จะมาเปิดร้านขายปลาหมึก เปิดขายอาหารทะเลเหมือนกัน รับออเดอร์ผ่านออนไลน์ ไปส่งตามบ้านลูกค้า วันหนึ่งรับมาเยอะมากก็ไม่รู้จะส่งที่ไหน ก็เลยได้คุยกับแฟน มาลองเปิดร้านขายปลาหมึกดู  แฟนก็เห็นด้วยเพราะทำน้ำจิ้มเป็นอยู่แล้ว ส่วนพื้นที่ตรงนี้ เราเป็นคนในพื้นที่ยะลา ก็รู้จักโซนของลูกค้า สาวกปลาหมึกย่างอยู่ตรงไหน ก็เลยได้มาเปิดร้านตรงนี้ หลังเปิดได้เดือนเดียวผลตอบรับดีมาก ลูกค้ามาก จะมาซื้อกันประจำ และจะพูดถึงน้ำจิ้มรสชาติดี วัตถุดิบดี ส่วนปลาหมึกทางร้านจะมีให้เลือกหลายแบบ ทั้งกุ้งแม่น้ำ หอย ปลาหมึกกล้วย ไล่ตั้งแต่ คอหรือเอ็น ไข่ปลาหมึก ตัว ซึ่งตัวปลาหมึกจะมีหลายไซส์ S M L และ XL โดยแต่ละส่วนจะมีราคาที่แตกต่างกัน ราคาจะเริ่มต้นที่ 10-90 บาท